قزاقستون

قزاقستون (قزاقی جه: Қазақстан، روسی جه: Казахстан) اتا کشور هسته که میونی آسیا دله دره. این کشور ِنیشتگا (=پایتخت) تا سال ۱۹۹۸ آلماتی بی‌یه که جنوبی مناطق ِشِنه و حلا گت‌ترین شهر هم هسته ولی اسا آستانه، که شمال دَره، نیشتگا بیّه.

قزاقستون ۱۶ میلیون و ۶۰۰ هزار نفر جمعیت دانّه و ونه رسمی زوون قزاقی و روسی هسته. این کشور دنیا دله گتترین کشوری هسته که اوقیانوس و دریائون جه راه نِدانّه و فقط مازرون دریا جه وَر خانّه.

 تاریخ 
قرن پنجم جه اتی ترک‌تِبار ِاقوام این منطقه دله ساکن بَیینه که اسا وشون نوم قزاق بَگِردِسته. این منطقه مغولون امپراتوری و تزاری روسیه سامون دله دَیی‌یه و وقتی که شوروی ِجمهوریون ِاتحادیه ره بساتنه، قزاقستون اتا جمهوری این کشور دله بگردسته و وقتی شوروی رِقِد بورده، این کشور هم مستقل بیّه.

قزاقستون ۱۶ دسامبر ۱۹۹۱ آخرین جمهوری بی‌یه که اعلام استقلال هاکرده و شوروی جه سیوا بیّه. اون گادِر که شوروی جه خاستنه سیوا بَواشِن تاسا قزاقستون ِرییس‌جمهور نورسلطان نظربایف بی‌یه و تا مارس ۲۰۱۹ هم قدرت ره داشته. این گادِر هم که درشی‌یه، اتا موقت دولت بساته و بعدی رییس‌جمهور ره شه انتخاب هاکرده.

سال ۲۰۲۲ ِژانویه، قزاقستون دله مردم میدون دکتنه و بگیر-ببند بیّه و روسیه که قزاقون ِدولتِ پشتی ره کانده، شه ارتش ره کومِک برسنی‌یه که مردمون ره سرکوب هاکنن. رسماً دولت بائوته که این اعتراضات دله ۲۲۵ نفر بمردنه.فارسی یورونیوز

 مردمون 
ونه مردم ویشته قزاقی ره گپ زننه و ایسلام دین ره په‌روو هسنه. ولی وشون میون اتی روس درنه که مسیحی دین ره په‌روو هسنه و ویشته شمالی مناطق دله زندگی کانّه.

 تقسیمات 
 ولایت نیشتگا گتی(کیلومتر مربع) جمعیت(۲۰۰۹) 20px آلماتیتالدی‌قورغان  ۲۲۴٫۰۰۰  ۱٫۶۴۲٫۳۰۰ 20px آق‌مولاکوکشه‌تاو  ۱۴۶٫۰۰۰  ۷۴۴٫۷۰۰ 20px آق‌تپهآق‌تپه شهر  ۳۰۰٫۶۰۰  ۷۰۷٫۹۰۰ 20px آتیراواتیراو شهر  ۱۱۸٫۶۰۰  ۴۹۶٫۰۰۰ 20px مین‌قشلاقآق‌تاو  ۱۶۵٫۶۰۰  ۴۱۶٫۵۰۰ 20px شمالی قزاقستونپتروپاول  ۹۷٫۹۹۳  ۶۵۱٫۱۰۰ 20px شرقی قزاقستوناوسکمن  ۲۸۳٫۳۰۰  ۱٫۴۱۷٫۶۰۰ 20px پاولودارپاولودار شهر  ۱۲۴٫۸۰۰  ۷۴۷٫۶۰۰ 20px قراغندیقراغندی شهر  ۴۲۸٫۰۰۰  ۱٫۳۴۴٫۲۰۰ 20px قوستانایقوستانای شهر  ۱۹۶٫۰۰۰  ۸۹۱٫۸۰۰ 20px قیزیل‌اورداقیزیل‌اوردا شهر  ۲۲۶٫۰۰۰  ۶۳۶٫۹۰۰ 20px ژمبیلطراز  ۱۴۴٫۲۰۰  ۱٫۰۲۵٫۰۰۰ 20px جنوبی قزاقستونچیمکند  ۱۱۷٫۳۰۰  ۲٫۳۵۶٫۵۰۰ 20px غربی قزاقستوناورال شهر  ۱۵۱٫۳۰۰  ۶۱۷٫۱۰۰ شهر گتیبه کیلومتر مربع جمعیت(۲۰۰۹) 20px آلماتی ۳۲۵  ۱٫۳۵۱٫۵۲۱ 20px آستانه ۷۲۰  ۶۵۳٫۸۰۰ 20px بایکونور ۵۷  ۵۹٫۱۴۷

 منابع 

 Wikipedia contributors, "Kazakhstan," Wikipedia, The Free Encyclopedia, http://en.wikipedia.org/w/index.php?title=Kazakhstan&oldid=489907690 (accessed May 5, 2012).


رج:آسیایی کشورون
رج:ترک کشورون
رج:مستقل مشترک‌المنافع کشورون
رج:شانگهای کایری سازمان
رج:مازرون دریا کشورون
رج:اسلامی کشورون
رج:روسی‌زوون کشورون
رج:شوروی سابق کشورون
رج:اوراسیا اقتصادی اتحادیه